Marcus Andrew Hislop Clarke
Store norske leksikon,Språk og litteratur,Litteratur i verden,Oseanias litteratur,Australias litteratur
Marcus Andrew Hislop Clarke var en britisk-australsk forfatter, kritiker, journalist, dramatiker og historiker. Han emigrerte til Australia 17 år gammel.
Hans litterære rykte skriver seg særlig fra straffekoloniskildringen For the Term of His Natural Life (1874). Den er basert på historisk kildemateriale, og belyser straffangesystemets umenneskelighet, og er oversatt til flere språk. Old Tales of a Young Country (1871) er en samling av historiske fortellinger. Ellers skrev han noveller, essayer, og dramaer. Les mer i Store norske leksikon Australias litteratur